b"\n_START_ARTICLE_\nCan Torrents (Sant Feliu de Codines)\n_START_SECTION_\nDescripci\xc3\xb3\n_START_PARAGRAPH_\nEdifici a\xc3\xafllat de tipologia ciutat-jard\xc3\xad, compost de planta baixa i dos pisos amb coberta plana limitada per una balustrada que inclou un front\xc3\xb3 en la fa\xc3\xa7ana principal. Les fa\xc3\xa7anes s\xc3\xb3n planes i de composici\xc3\xb3 cl\xc3\xa0ssica. Els elements formals i decoratius s\xc3\xb3n representatius del neoclassicisme. \xc3\x89s una important fita visual i arquitect\xc3\xb2nica dins de la poblaci\xc3\xb3.\n_START_SECTION_\nHist\xc3\xb2ria\n_START_PARAGRAPH_\nZona de l'eixample del casc antic amb car\xc3\xa0cter de ciutat jard\xc3\xad, el carrer-carretera en qu\xc3\xa8 est\xc3\xa0 enclavada la casa \xc3\xa9s l'eix principal de la poblaci\xc3\xb3 i en ell hi trobem els edificis m\xc3\xa9s representatius de l'arquitectura de finals del segle XIX i primer ter\xc3\xa7 del segle XX."